text: Troede, hun havde ondt i maven. Fødte et barn
  21 juli 2015 kl. 18.44
  Hun tog på skadestuen, fordi hun havde ondt i maven. Skadestuen konstaterede, at hun var ved at føde.
  33-årige Camilla Karlsen havde gennem flere måneder haft mavepine. Lørdag blev det så slemt, at hendes mor overtalte hende til at tage på skadestuen på sygehuset i Kolding.
  En læge bad hende om en urinprøve ? og sagde derefter:
  - Du er gravid og i færd med at gå i fødsel, skriver Ekstra Bladet.
  Ifølge avisen droppede hun p-pillerne for et lille år siden, fordi hun og kæresten ville have et barn. Kort tid efter gik de imidlertid fra hinanden.
  - Jeg var helt sikker på, at der var rod i min cyklus, for det havde jeg oplevet før ved stop med p-pillerne. I stedet kastede jeg mig over fysisk træning, dels for at komme i topform og dels som en slags terapi efter et brudt kæresteforhold, siger Camilla Karlsen til Ekstra Bladet.
  Selvom hun trænede meget, fik hun alligevel en lille topmave.
  Og så døjede hun med meget ondt i maven.
  Men - hun anede simpelthen ikke, at hun var gravid.
  Fire timer efter hun fik det at vide, havde hun født en dreng på 2770 gram og 49 centimeter?
  